Snaigė

AB Snaigė (no  "sniegpārsla") ir Lietuvas uzņēmums, kas ražo ledusskapjus un saldētavas. Uzņēmums pašreizējā formā ir dibināts 1992. gadā, bet par tā pirmsākumu tiek uzskatīts 1963. gads. Tā galvenais birojs un rūpnīca ir Alītā, Alītas apriņķī.

Uzņēmums ražo  sadzīves ledusskapjus un saldētavas, kā arī profesionālai lietošanai paredzētas iekārtas.
Aptuveni 95 % no produkcijas tiek eksportēta uz vairāk kā 30 valstīm. Kompānijas ražošanas apjoms ir ap 550 000 ledusskapji un saldētavas gadā.
Snaigė ledusskapji atkārtoti ir saņēmuši Lietuvas gada produkta Zelta medaļas apbalvojumu, 2013. gadā Snaigė tika piešķirta Lietuvas gada eksportētāja balva.

AB Snaigė ir meitas uzņēmumi: UAB Almecha (Lietuva, saldēšanas iekārtu un komponenšu ražošana) un Snaige-Ukraina TOB (99 %, Ukraina).

AB Snaigė lielākais akcionārs ir uzņēmums UAB EDS Invest 3 (92,11 %; 2024. gada septembra dati).

 Vēsture 
1963. gada 1. aprīlī Alītas mašīnbūves rūpnīcā sāka ražot ledusskapjus.
1964. gadā tika uzstādīts konveijers saldējamo iekārtu ražošanai.
1966. gadā tika palaists konveijers ledusskapju montēšanai.19
1975. gadā saražoto ledusskapju skaits pārsniedza vienu miljonu.
1977. gadā rūpnīca tika iekļauta ražošanas apvienībā Atlant, kas bija bāzēts Minskā.
1983. gadā Snaigė produkciju sāka eksportēt uz Rietumvalstīm.

1990. gadā Snaigė nonāca Lietuvas Republikas pārvaldījumā.
1992. gadā rūpnīca tika privatizēta, un 1. decembrī reģistrēta par akciju sabiedrību AB Snaigė.
1995. gadā rūpnīcā notika ražošanas rekonstrukcija. Tika pārtraukta freona izmantošana saldējamās iekārtās.

2002. gadā Snaigė iegādājās Slovākijas uzņēmumu General Frost, kas nopirka Slovākijas ledusskapju ražotāju Novy Calex; 2003. gadā General Frost tika pārdots.
2002. gadā Ukrainā tika izveidots uzņēmums Snaige-Ukraina TOB, kurā AB Snaigė piederēja 99 % kapitāldaļu; tas nodarbojās ar pārdošanu un mārketingu Ukrainā.
2003. gada 26. martā Snaigė iegādājas Krievijas Kaļiņingradā bāzētā uzņēmuma Techprominvest 85 % kapitāldaļu. 2004. gadā Kaļiņingradā tika atklāta jauna rūpnīca.
2006. gadā Snaigė tika atzīts par Lietuvas novatoriskāko uzņēmumu.
2007. gadā nestandarta iekārtu un produkcijas nodaļa tika atdalīta meitas uzņēmumā UAB Almecha.
2009. gadā Krievijas rubļa devalvācijas radīto ražošanas zaudējumu dēļ Snaigė slēdza rūpnīcu Kaļiņingradā.
2009. gada 1. jūnijā AB Snaigė akcijas sāka kotēt biržas Nasdaq Vilnius otrajā sarakstā.

2011. gadā Krievijas uzņēmums Polair (Полаир) ar UAB VAIDANA starpniecību iegādājās 59,86 % Snaigė akciju.
2017. gadā par Snaigė kontrolpaketes pārvaldnieku kļuva Kipras investīciju uzņēmums Sekenora Holdings Limited, ko pastarpināti kontrolē Krievijas uzņēmumu grupa Polair.
2018. gada februārī Lietuvas Banka paziņoja, ka uzņēmumi, kas saistīti ar Krievijas Polair, līdz 2017. gada septembrim no Snaigė ir saņēmuši aizdevumus par 11,92 miljoniem eiro, par kuriem kopš 2012. gada vidus nav maksāti procenti. Pēc Lietuvas bankas domām, šie līdzekļi netiek izmantoti uzņēmuma un visu tā akcionāru vajadzībām. Par mazo akcionāru un uzņēmuma interešu neievērošanu Lietuvas Banka tad Snaigė sodīja ar 207 tūkstošu eiro naudas sodu.

2021. gada 18. janvārī Snaigė paziņoja par nodomu pārtraukt kotēt savas akcijas Nasdaq biržā; jūnijā šis nodoms tika atcelts.
2021. gadā uzņēmuma zaudējumi sasniedza divus miljonus eiro.
2022. gada pirmajā ceturksnī Snaigė apgrozījums kritās par 20 % un zaudējumi bija 0,7 miljoni eiro, un uzņēmumam radās bankrota draudi. Tika lūgta Alītas pašvaldības palīdzība saņemt valsts aizdevumu ar atvieglotiem nosacījumiem, bet pašvaldība nevar kreditēt privātu uzņēmumu vai glābt to. tobrīd uzņēmumā strādāja 418 darbinieki. 1. jūlijā Kauņas apgabaltiesā Snaigė iesniedza akcionāru apstiprinātu restrukturizācijas plānu, kas paredz vairāk ražot profesionālos un medicīnas ledusskapjus un speciālo aprīkojumu, kā arī pārdot daļu aktīvu.
2022. gada 9. septembrī Kauņas rajona tiesa pieņēma lēmumu par AB Snaigė pārstrukturēšanas lietas ierosināšanu.
2023. gada 27. februārī AB Snaigė akcionāru ārkārtas sanāksmē pieņēma uzņēmuma pārstrukturēšanas plānu, lai palielinātu profesionālo un medicīnisko saldēšanas iekārtu ar augstāku pievienoto vērtību ražošanu un pārdošanu, kā arī rentablāku mājsaimniecības saldēšanas iekārtu ražošanu un pārdošanu.
4. aprīlī Kauņas apgabaltiesa neapstiprināja AB Snaigė pārstrukturēšanas plānu.
7. jūnijā Lietuvas Apelācijas tiesa atcēla Kauņas apgabaltiesas 2023. gada 4. aprīļa lēmumu neapstiprināt AB SNAIGĖ pārstrukturēšanas plānu un nodeva to pirmās instances tiesai atkārtotai izskatīšanai.

2023. gada 28. septembrī uzņēmums UAB EDS Invest 3 par 500 tūkstošiem eiro iegādājās 91,1 % AB Snaigė akciju no Sekenora Holdings Limited.
29. februārī Kauņas apgabaltiesa apstiprināja AB Snaigė pārskatīto pārstrukturēšanas plānu.
15. aprīlī uzņēmuma akcionāru ārkārtas sanāksmē pieņēma lēmumu par AB Snaigė akciju izslēgšana no Nasdaq Vilnius tirdzniecības regulētajā tirgū.
14. maijā Lietuvas Bankas Finanšu tirgus uzraudzības komiteja apstiprināja UAB EDS Invest 3 iesniegtā nekonkurētspējīgā obligātā pārņemšanas piedāvājuma apkārtrakstu, kas paredzēts AB Snaigė atlikušo parasto vārda akciju iegādei.
5. jūnijā, pēc akciju pārņemšanas piedāvājuma, UAB EDS Invest 3 rīcībā bija 92,11 % AB Snaigė akciju.
2024. gada 27. jūnijā Nasdaq Vilnius nolēma svītrot AB Saigė akcijas no biržas otrreizējā saraksta, akciju tirdzniecības pēdējā dienu nosakot 2024. gada 31. oktobri.

 Atsauces 

 Ārējās saites 


Kategorija:Lietuvas uzņēmumi
Kategorija:Alītas apriņķis
Kategorija:Nasdaq Vilnius biržā kotētie uzņēmumi